C 73/29

Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (annetun komission delegoidun asetuksen (EU) 2019/33 17 artiklan 2 ja 3 kohta)

(2020/C 73/09)

Tämä ilmoitus julkaistaan annetun komission delegoidun asetuksen (EU) 2019/33 17 artiklan 5 kohdan mukaisesti.

VAKIOMUUTOKSEN HYVÄKSYNNÄN TIEDOKSI ANTAMINEN

”Cornas”

PDO-FR-A0697-AM01

Tiedonannon päivämäärä: 20. joulukuuta 2019

HYVÄKSYTYN MUUTOKSEN KUVAUS JA PERUSTELUT

1. Maantieteellisen alueen ja välittömässä läheisyydessä sijaitsevan alueen määrittely

Maantieteelliseen alueeseen ja välittömässä läheisyydessä sijaitsevaan alueeseen kuuluvien kuntien luetteloa on tarkennettu lisäämällä tuote-eritelmän IV kohtaan viittaus vuoden 2019 viralliseen geokoodiin.

Viittauksen avulla tarkennetaan välittömässä läheisyydessä sijaitsevan alueen osalta, että Drômen departementissa sijaitsevat kunnat Mercurol ja Veaunes on yhdistetty nimen Mercurol-Veaunes alle.

Tarkennus on lisätty tämän yhtenäisen asiakirjan kohtaan ”Lisäedellytykset”.

2. Viininviljelykäytännöt

Tuote-eritelmän VI kohtaa – ”Viiniköynnösten kasvatustapa” – on täydennetty määräyksellä, jossa edellytetään Grapevine flavescence dorée ‐fytoplasmasta vapaan kasviaineiston istuttamista. Lisätään seuraava asiasta laadittu määräys tämän yhtenäisen asiakirjan kohtaan ”Viininvalmistusmenetelmät – Viljelykäytännöt”:

”Viiniköynnösten istutuksiin ja korjausistutuksiin on 1. tammikuuta 2020 alkaen käytettävä kasviaineistoa, joka on käsitelty kuumalla vedellä tai muulla menetelmällä, jonka Ranskan maatalousministeriö on hyväksynyt Grapevine flavescence dorée ‐fytoplasman torjuntaan.”

YHTENÄINEN ASIAKIRJA

1. Tuotteen nimi

Cornas

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

4. Viini(e)n kuvaus

Alkuperänimitystä ”Cornas” käytetään hiilihapottomista punaviineistä.

Viinien luonnollinen alkoholipitoisuus on vähintään 10,5 tilavuusprosenttia.

Viinien omenahappopitoisuus on pakkausvaiheessa enintään 0,4 grammaa litraa kohden.

Viinien käymiskykyisten sokereiden (glukoosi ja fruktoosi) pitoisuus on pakkausvaiheessa

— enintään 3 grammaa litraa kohden viineillä, joiden luonnollinen alkoholipitoisuus on enintään 13,5 tilavuusprosenttia;

— enintään 4 grammaa litraa kohden viineillä, joiden luonnollinen alkoholipitoisuus on yli 13,5 tilavuusprosenttia.

Viinien kokonaisalkoholipitoisuus saa olla väkevöinnin jälkeen enintään 13,5 tilavuusprosenttia.

Kokonaishappopitoisuus, haihtuvien happojen täsmentämätön pitoisuus ja kokonaisrikkidioksidipitoisuus ovat yhteisön sääntelyn mukaisia.

Viinit ovat yksinomaan punaviinejä; ”Cornas” on ainoa ”Côtes du Rhône septentrionales” ‐ryhmään kuuluva tarkistettu alkuperänimitys, johon viini tuotetaan yksinomaan Syrah N ‐rypälelajikkeesta.

Viineillä on aina niille luonteenomainen hyvin tumma granaatinpunainen tai melkein musta väri, johon kehittyy vanhenemisen myötä meripihkan sävyjä. Viinit ovat voimakkaita ja harteikkaita ja parhaimmillaan pitkän säilytyksen jälkeen. Viinien rakenteeseen viitataan usein laatusanalla ”viriili”.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus Haihtuvien happojen pitoisuus enintään (mEq/l) Kokonaisrikkidioksidipitoisuus enintään (mg/l)

5. Viininvalmistusmenetelmät

a. Olennaiset viininvalmistusmenetelmät

Viljelykäytäntö

— Viiniköynnösten istutustiheys on vähintään 4 400 köynnöstä hehtaaria kohden.

— Kullakin köynnöksellä on enintään 2,30 neliömetriä maa-alaa. Pinta-ala saadaan kertomalla rivien väliset etäisyydet samalla rivillä olevien köynnösten etäisyydellä.

— Köynnösrivien välinen etäisyys on enintään 2,50 metriä.

Viiniköynnökset leikataan seuraavilla tekniikoilla siten, että köynnökseen jää enintään 8 silmua:

— kannusversollisella matalaleikkauksella (goblet taikka yksi- tai kaksihaarainen Royat-muoto)

— yksin- tai kaksinkertaisella Guyot-leikkauksella.

Rungon enimmäiskorkeus on 0,60 metriä. Korkeus mitataan maasta pääoksanhaarojen alaosaan.

— Viini valmistetaan käsin poimituista rypäleistä. Rypäletertut kuljetetaan kokonaisina viiniyttämispaikkaan.

Viiniköynnösten istutuksiin ja korjausistutuksiin on 1. tammikuuta 2020 alkaen käytettävä kasviaineistoa, joka on käsitelty kuumalla vedellä tai muulla menetelmällä, jonka Ranskan maatalousministeriö on hyväksynyt Grapevine flavescence dorée -fytoplasman torjuntaan.

Erityinen viininvalmistusmenetelmä

— Korjatun rypälesadon lämpökäsittely yli 40 °C:ssa on kielletty.

— Puupalojen käyttö on kielletty.

Edellä esitettyjen määräysten lisäksi viininvalmistusmenetelmien on oltava yhteisön tasolla ja Ranskan maatalous- ja merikalastuslaissa (Code rural et de la pêche maritime) asetettujen velvoitteiden mukaisia.

b. Enimmäistuotokset

46 hehtolitraa/ha

6. Rajattu maantieteellinen alue

Viinirypäleet on korjattava ja viiniytettävä sekä viini valmistettava Cornas’n kunnan alueella Ardèchen departementissa.

7. Pääasialliset rypälelajikkeet

Syrah N – Shiraz

8. Yhteyden/yhteyksien kuvaus

Rhônen laakson tarkistettujen alkuperänimitysten järjestelmässä ”Cornas” on osa ”Crus des Côtes du Rhône” ‐laatuviinejä.

Tarkistettu alkuperänimitys ”Cornas” kuuluu tarkistetun alkuperänimityksen ”Côtes du Rhône” pohjoisosaan mutta on eteläisin, josta tuotetaan punaviinejä.

Viinitarhat sijoittuvat Rhônen oikealle rannalle vastapäätä Valencen kaupunkia, tarkistettujen alkuperänimitysten ”Saint-Péray” ja ”Saint-Joseph” maantieteellisten alueiden väliin.

Maantieteelliseen alueeseen kuuluu yksi ainoa Ardèchen departementin kunta, Cornas.

Alkuperänimityksen ”Cornas” maantieteellinen alue rajoittuu pääasiassa graniitista muodostuvaan amfiteatterin muotoiseen alueeseen, joka saa paljon aurinkoa, on suojassa tuulilta ja lämmin. Kukkuloiden rinteet on pengerretty, ja penkereitä reunustavat pienet tukimuurit, jotka viininviljelijäyhteisö on kärsivällisesti asetellut paikoilleen ja joista yhteisö edelleen huolehtii. Tavoitteena on yhtä lailla sekä tuotantomahdollisuuksien säilyttäminen että maisemansuojelu.

Cornas-viinin tuottajat pyrkivät säilyttämään tämän kukkuloiden viiniköynnöksen omaperäisyyden ja erikoispiirteet pitämällä yllä perinteistä sadonkorjuutapaa poimia rypäleet käsin.

Tarkistetun alkuperänimityksen kotikunnan nimi perustuu ehkä paikallisilmastoon, sillä keltin kielellä ”Cornas” tarkoittaa auringonpolttamaa maata. Lauhkeiden ilmasto-olojen ansiosta sato kypsyy varhain, mikä selittää sen, että vaikka Cornas sijaitsee vain 12 kilometriä etelään tarkistetun alkuperänimityksen ”Hermitage” alueesta, sadonkorjuu aloitetaan siellä usein viikkoa aikaisemmin.

Luonnonolot muodostavat kokonaisuuden, joka on mahdollistanut Syrah N ‐rypälelajikkeen istuttamisen. Lajike onkin alueelle tunnusomainen, vaikka sitä on satunnaisesti levinnyt muille alueille. Huolellisesti rajatuilta viljelylohkoilta saatavat rypäleet kypsyvät varhain, ja niistä valmistetaan viriiliä viiniä, jota luonnehtivat tumma väri, runsaat mutta silkkiset tanniinit ja voimakkaat aromit. Rakenne varmistaa viinin säilyvyyden, ja viinin laatua on ylistetty vuosisatojen ajan, kuten monilukuisista arkistomerkinnöistä käy ilmi. Nykyään viinin laatu tunnustetaan yksimielisesti ja maailmanlaajuisesti.

Tarkistetun alkuperänimityksen ”Cornas” maine perustuu yksinomaan punaviiniin, kun taas sen rinnakkaistuote ”Saint-Péray”, naapurialueen tarkistettu alkuperänimitys, tunnetaan vain valkoviinistä.

Cornas-viinin omaperäisyys ja identiteetti perustuvat paitsi aistinvaraisiin ominaisuuksiin, viininviljelyalueen pieneen kokoon ja ilmastoon, myös sen yhdenmukaisuuteen (yksi ainoa kunta, yksi ainoa rypälelajike, maalajit ovat enimmäkseen graniittista alkuperää).

9. Olennaiset lisäedellytykset (pakkaaminen, merkinnät, muut vaatimukset)

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöihin liittyvät täydentävät määräykset

Edellytyksen kuvaus:

a) Tarkistetun alkuperänimityksen saaneiden viinien merkinnöissä voidaan täsmentää pienemmän maantieteellisen yksikön nimi seuraavin edellytyksin: — Kyseessä on kiinteistörekisterialue. — Paikka on mainittu sadonkorjuuilmoituksessa.

b) Tarkistetun alkuperänimityksen saaneiden viinien merkinnöissä voidaan täsmentää suurempi maantieteellinen yksikkö ”Cru des Côtes du Rhône” tai ”Vignobles de la Vallée du Rhône”. Suuremman maantieteellisen yksikön ”Vignobles de la Vallée du Rhône” käyttöedellytykset on tarkennettu sopimuksessa, jonka asianomaisten eri alkuperänimitysten suojelusta ja hallinnoinnista vastaavat elimet ovat allekirjoittaneet.

Välittömässä läheisyydessä sijaitseva alue

Oikeudellinen kehys:

Kansallinen lainsäädäntö

Lisäedellytyksen tyyppi:

Tuotantoa rajatulla maantieteellisellä alueella koskeva poikkeus

Edellytyksen kuvaus:

Viiniyttämistä koskevan poikkeuksen mukaisesti välittömässä läheisyydessä sijaitseva alue muodostuu 1. tammikuuta 2019 vahvistetun virallisen geokoodin perusteella seuraavista kunnista:

— Ardèchen departementti: Alboussière, Andance, Ardoix, Arlebosc, Arras-sur-Rhône, Boffres, Bogy, Champagne, Champis, Charmes-sur-Rhône, Charnas, Châteaubourg, Cheminas, Colombier-le-Cardinal, Eclassan, Etables, Félines, Gilhac-et-Bruzac, Glun, Guilherand-Granges, Lemps, Limony, Mauves, Ozon, Peaugres, Peyraud, Plats, Quintenas, Saint-Barthélemy-le-Plain, Saint-Cyr, Saint-Georges-les-Bains, Saint-Romain-d’Ay, Saint-Romain-de-Lerps, Sarras, Sécheras, Serrières, Saint-Désirat, Saint-Etienne-de-Valoux, Saint-Jean-de-Muzols, Saint-Péray, Soyons, Talencieux, Thorrenc, Toulaud, Tournon-sur-Rhône, Vernosc-lès-Annonay, Vinzieux ja Vion;

— Drômen departementti: Albon, Andancette, Beaumont-Monteux, Beausemblant, Bourg-lès-Valence, Chanos-Curson, Chantemerle-les-Blés, Châteauneuf-sur-Isère, Chavannes, Clérieux, Crozes-Hermitage, Erôme, Gervans, Granges-les-Beaumont, Larnage, Laveyron, Mercurol-Veaunes, La Motte-de-Galaure, Ponsas, Pont-de-l’Isère, La Roche-de-Glun, Saint-Barthélemy-de-Vals, Saint-Donat-sur-l’Herbasse, Saint-Rambert-d’Albon, Saint-Uze, Saint-Vallier, Serves-sur-Rhône, Tain-l’Hermitage, Triors ja Valence;

— Isèren departementti: Chonas-l’Amballan, Le-Péage-de-Roussillon, Reventin-Vaugris, Les Roches-de-Condrieu, Sablons, Saint-Alban-du-Rhône, Saint-Clair-du-Rhône, Saint-Maurice-l’Exil, Salaise-sur-Sanne, Seyssuel ja Vienne;

— Loiren departementti: Bessey, La Chapelle-Villars, Chavanay, Chuyer, Lupé, Maclas, Malleval, Pélussin, Roisey, Saint-Michel-sur-Rhône, Saint-Pierre-de-Bœuf, Saint-Romain-en-Jarez ja Vérin

— Rhônen departementti: Ampuis, Condrieu, Les Haies, Loire-sur-Rhône, Longes, Saint-Cyr-sur-le-Rhône, Saint-Romain-en-Gal, Sainte-Colombe ja Tupin-et-Semons.

Linkki eritelmään

https://info.agriculture.gouv.fr/gedei/site/bo-agri/document_administratif-352971f9-f819-4a53-8429-9ee9238c98c4